《奉送游子正监簿解嘉定郡绂赴利漕诗》
宋代·度正

君王神武念京都，关洛规恢入庙谟。
渭水新屯观定势，木牛成算付真儒。
驰驱莫惜销人髀，矍铄还堪发壮图。
会看诗书真事业，摩挲剑石为平铺。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。